Panamska dokumentacija
Dokumentacija iz Paname (The Panama Papers) jeste komplet od 11,5 miliona povjerljivih dokumenata koji su procurili, a čiji je autor panamski korporativni davalac usluga Mossack Fonseca, a koji donose detaljne podatke o više od 214,000 offshore kompanija, uključujući identitete dioničara i direktora. Dokumenti imenuju lidere pet zemalja: Argentine, Islanda, Saudijske Arabije, Ukrajine i Ujedinjenih Arapskih Emirata — kao i vladine dužnosnike, bliske rođake i saradnike različitih šefova vlada iz više od 40 drugih država, uključujući Kinu, Brazil, Francusku, Indiju, Maleziju, Meksiko, Pakistan, Rusiju, Južnoafričku Republiku, Južnu Koreju, Ujedinjeno Kraljevstvo i Siriju.